JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Rahu Saudi-Araabiaga raskustes
Hiina läheneb palestiinlastele
Uusi eluasemeid Juudasse ja Samaariasse
Üks Saudi-Araabia juhtivaid ajalehti al-Riyadh
avaldas nädala eest juhtkirja nimega Rahu hind,
kus mõisteti karmilt hukka Iisraeli poliitika palestiinlaste suhtes.
Lehe peatoimetaja artikkel tõdeb, et Iisraeli okupatsioonirežiimi katsed
integreeruda regiooni on jätkuvalt ebaõnnestunud,
kuna ta ei täida oma kohustusi palestiinlaste suhtes.
Kuigi mõnede regiooni riikidega on õnnestunud sõlmida
rahu- ja normaliseerimislepinguid, ei naudi Iisrael rahu ja vaikust,
ning jääb piirkonnas võõraks elemendiks seni,
kuni jätkab palestiinlaste õiguste eitamist
ja keeldub tegemast vajalikke mööndusi rahu saavutamiseks.
Juhtkiri on näide Saudi Araabia poolt viimasel ajal omaks võetud
karmimast toonist Iisraeli suhtes,
mis rõhutab Saudi monarhia kõikumatut pühendumist
Palestiina seisukohale. See avaldati ühelt poolt taustana
Saudi Araabia äsjasele lähenemisele Iraaniga,
ja samas USA ponnistustele normaliseerida suhted
Saudi Araabia ja Iisraeli vahel.
Iisraeli ja Saudi Araabia suhete normaliseerimine
on üks neid teemasid, mida arutati USA välisministri Antony Blinkeni
ja Saudi Araabia kroonprintsi kohtumisel umbes nädala eest.
USA jõulistest palvetest hoolimata
jääb Saudi Araabia kindlaks oma seisukohale,
mille järgi normaliseerimine Iisraeliga
sõltub palestiinlastega peetavate kõneluste edenemisest.
Ameerika pooljuhtide hiid Intel on sõlminud põhimõttelise kokkuleppe
Iisraeli valitsusega
üliarenenud tehnikat kasutava kiibi- tehase ehitamise kohta Kiryat Gati.
Investeeringu maksumuseks teatas Intel 25 miljardit USDd.
See on kõigi aegade suurim investeering Iisraeli,
ütles peaminister Netanyahu
valitsuse iganädalasel istungil eelmisel pühapäeval.
See näitab suurt usaldust Iisraeli majanduse suhtes
ja peegeldab täpselt meie siin ehitatud vabamajanduse
ja meie arendatud tehnoloogilise majanduse tugevust.
Avaldus tehti pärast seda, kui Inteli ja Iisraeli Rahandusministeeriumi vahel
oli investeerimisplaanis kokkuleppele jõutud.
Kokkuleppe osana maksab Intel 7,5-protsendilist maksumäära,
mis on poole suurem kui see, mida kiibitootja täna riigile maksab.
Kiryat Gati tehas peaks avanema kolme aasta pärast
ja see loob tuhandeid töökohti keskmisest kõrgema palgaga,
öeldi ministeeriumist.
Pärast seda, kui Intel Corporation ca 50 aasta eest Iisraeli tuli,
on firma investeerinud riiki üle 17 miljardi USD
ja neil on üle 12 000 töötaja Haifas, Petah Tikvas ja Jeruusalemmas
ning Kiryat Gati tootmisehases.
Iiri odavlennufirma Ryianairi eelmise pühapäeva lennul
Itaalia linnast Bolognast Tel Avivi toimus eriline intsident.
Vahetult enne lennuki maandumist Ben Gurioni lennuväljale
teatas lennuki stjuuardess reisijaile,
et hetke pärast maandutakse Palestiinas.
Pärast seda, kui mitmed reisijad selle vastu valjult protesteerisid,
muutis stjuuardess teadet ja ütles, et sihtkohaks on okupeeritud Palestiina.
Iisraeli Kanal12 sõnul ei muutnud stjuuardess oma teadaannet kunagi,
vaid kordas seda nii inglise kui Itaalia keeles.
Kui reisijad palusid tal teadet parandada,
keeldus stjuuardess uuesti ja lennukis puhkes korralik lärm.
Reisijad püüdsid stjuuardessi pildistada ja teda tuvastada,
kuid neid ähvardati vahistamisega lennuki maandumisel.
Iiri omandis lennufirma Ryanair püüdis juhtumit hiljem vabandada
ja nimetas seda üksnes tahtmatuks veaks.
Hiina president Xi Jinping tahab selgelt tugevdada Pekingi imagot
uue jõulise tegijana Lähis-Idas.
Hiina vahendatud Iraani ja Saudi Araabia vaheline leppimine
saab peagi järje, kui president Xi Jinping kohtus Ramallah's
palestiinlaste juhi Mahmoud Abbasiga.
Ta tutvustas eelmine nädal Hiina koostatud ettepanekut
Iisraeli ja palestiinlaste vahelise võimaliku rahu suhtes.
Plaan peegeldab suures osas varasemaid Hiina algatusi,
mida on viimase kümnendi vältel esitletud.
Selles nõuti rahvusvahelise konverentsi loomist
rahukõneluste edendamiseks, mille sihiks on luua
suveräänne Palestiina riik 1967. a sõja eelse mudeli järgi
ja suunata projekti tarbeks olulisel määral rahvusvahelist abi.
Peaminister Benjamin Netanyahu,
kes juhib nüüd Iisraeli ajaloo parempoolseimat valitsust,
lükkab ettepaneku kindlasti tagasi, kuna Jeruusalemma ei jagata
ja Iisraeli asundustegevus edeneb Oslo 2 lepingu alusel
üha sügavamale Juudasse ja Samaariasse.
Kuid palestiinlaste jaoks on Hiina palju vastuvõetavam vahendaja
kui USA, keda nad eriti enam ei usalda.
Hiljutises intervjuus oma Ramallah' kantseleis
väitis PO sotsiaalminister Ahmad Majdalani,
et Hiina on paremas positsioonis meelitamaks Iisraeli mööndustele
pärast seda, kui USA on juba aastaid keeldunud Iisraeli suhtes
mingit vastavat survet kasutamast.
Me ei usu, et maailma saatus oleks ameeriklaste käes.
Maailmas on teisigi tõusvaid jõude, ütles Majdalani,
kes juhib väikest Palestiina Rahvarinde parteid,
kuid mis on tõusnud omavalitsuse
ja Palestiina Vabastusorganisatsiooni kõrval poliitikasse.
Iisraeli Kaitseministeeriumi teatel on Euroopas ja Aasias toimuvad
geopoliitilised muutused tekitanud olulise nõudmise
Iisraeli uute tipptaseme relvasüsteemide järele.
Iisraeli majandus jõudiski mullu kaitseekspordi osas
olulise verstapostini.
Kaitseministeerium teatas eelmine nädal statistikast,
mille järgi Iisraeli kaitsetööstuse eksport ulatus 12,5 miljardi USDni
ning hõlmas erinevaid õhutõrje ja raketisüsteeme ja droone.
Raportid mitte üksnes ei rõhuta Iisraeli tugevat majandust,
vaid selle märkimisväärset, ülemaailmset mõjuvõimu,
millel on nüüd positiivne roll
teiste riikide aitamisel kaitses tärkavate ohtude vastu.
Iisraeli sügav arusaam tugeva kaitsesektori tähendusest
johtub sellest, mida ta on ise pidanud aja jooksul õppima.
Iisrael on arendanud kaasaegseid süsteeme, nagu Iron Dome.
Samuti on Iisrael loonud aktiivse kaitsesüsteemi Trophy
oma tankide kaitseks, räägitakse kaitseministeeriumi avalduses.
Iisraeli linnas Haifas asuv relvatehas Rafael on arendamas tõrjeraketti
ülehelikiirusega rakettide vastu. Mudeli nimeks on SkySonic
ja see on samas ka aluseks oma üleheliraketi arendamisele,
kui seda vajalikuks peetakse.
USA, Venemaa, Hiina ja Iraan on kõik esitlenud erinevaid väiteid
selliste arenenud rakettide valmistamise
ja võimaliku kasutamise kohta erinevates lahinguolukordades.
Rafaeli teade kõlas peagi pärast seda, kui Iraan oli kuulutanud,
et nad omavad töötavat üleheliraketti,
mis läbistab kõik tuntud raketitõrjesüsteemid.
Avalduse sõnumiks oli ka see,
et mainitud rakett jõuab ka kõikjale Iisraeli.
Kontserni Rafael esimees Yuval Steinitz ütles,
et tänapäeval keskendutakse pigem
ülehelikiirusega rakettide tekitatud ohule.
Tema sõnul määratlevad paljud tahud täna mis tahes raketi,
mis suudab lennata rohkem kui kümnekordse heli kiirusega
ülehelikiiruseliseks. Selliste rakettide kujutatav uus oht
ongi nende võime liikuda ja muuta lennutrajektoori.
Yuval Steinitzi sõnul suudab valmimisel olev SkySonic süsteem
vastata kõigile täna teadaolevatele väljakutsetele
ja suudab hävitada kõik tuntud hüperhelikiirusega raketid maailmas.
Iisrael tahab heaks kiita 4500 uue eluaseme ehituse
Juudasse ja Samaariasse.
Erinevate hangete heakskiitmine toimuks etappides
ja need hõlmaksid asundusi Põhja-Samaarias,
mis kannatavad hetkel palestiinlaste terrorirünnakute all.
Juba enne antud otsuse vastuvõtmist
ütles Valge Maja riikliku julgeoleku nõukogu esindaja,
et USA-le on juba kaua selge olnud, et asunduste edenemine
on takistuseks rahule ja kahe riigi lahenduse saavutamisele.
Eelmine nädal lubas peaminister Benjamin Netanyahu külmutada
ülimalt vaieldava E1 lahendusprojekti pärast seda,
kui oli vestelnud sellest USA välisministri Antony Blinkeniga.
Iisraeli valitsuse sõnul pole küsimus vaid selles, et ehitatakse piirkonda,
mis lepingute järgi kuulub neile, kuni ühiselt teisiti kokku lepitakse.
Asi on ka maade omandamise peatamises palestiinlaste poolt
Oslo 2 lepingu järgsel Iisraelile kuuluval C-alal.
Valitsuse väitel on see käik vältimatu,
sest palestiinlased püüavad pidevalt oma valdusse võtta
Läänekalda C-alade maid, mis võib omakorda viia
uue terroriristliku riigi loomiseni antud piirkonnas.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee